Kći zaraženog pacijenta mora u izolaciju jer ima temperaturu

Stožer za civilnu zaštitu potvrdio je da je u Rijeci potvrđen treći slučaj zaraze korona virusom u Hrvatskoj. Krunoslav Capak iz HZJZ-a potvrdio je da i kći pacijenta ide u izolaciju i na testiranje zbog temperature

<p>Iz Klinike za infektivne bolesti "Dr. Fran Mihaljević" u Zagrebu, dokazan je treći slučaj zaraze novim koronavirusom. Radi se o muškarcu koji radi u Parmi u Italiji. Smješten je u bolnici u Rijeci, stoji <a href="https://civilna-zastita.gov.hr/vijesti/vijesti/izvanredno-priopcenje-za-medije-stozera-civilne-zastite-republike-hrvatske/2186" target="_blank">u kratkom priopćenju</a> Stožera civilne zaštite. </p><p><strong>POGLEDAJTE VIDEO VIJESTI:</strong></p><p>- Pacijent se očito zarazio u Italiji. Provedena je dijagnostika u Infektivnoj klinici. On će biti u izolaciji do ozdravljenja. Bolest je blagog tipa - rekao je <strong>Krunoslav Capak</strong>, ravnatelj Hrvatskoj zavoda za javno zdravstvo (HZJZ) za <a href="https://www.rtl.hr/vijesti-hr/novosti/hrvatska/3653755/rtl-doznaje-kci-muskarca-u-rijeci-zarazenog-koronavirusom-ima-temperaturu-ide-u-izolaciju/" target="_blank">RTL Danas.</a> </p><p>Navodno će i kći pacijenta biti testirana na bolest i ide u izolaciju. Capak je potvrdio da ona ima temperaturu te da će ju testirati. Ona će ići u izolaciju. </p><p>Ostali ukućani s kojima je pacijent bio u kontaktu idu pod epidemiološki nadzor. </p><p>- Takve osobe se trebaju izolirati koliko je to u kućnim uvjetima moguće. Kontakt s osobom koja je pod nadzorom treba izbjegavati - rekao je. </p><h2>Markotić: 'Pacijent ima blaže simptome' </h2><p>Ravnateljica Klinike za infektivne bolesti 'Dr. Fran Mihaljević'<strong> Alemka Markotić</strong> rekla je za<a href="https://dnevnik.hr/vijesti/koronavirus/koronavirus-u-hrvatskoj-stozer-civilne-zastite-objavio-upute-gradjanima---595334.html" target="_blank"> Dnevnik Nove TV </a>da je zaraženi muškarac u dobrom stanju. </p><p>- Stabilno je, ima blaže simptome u smislu kašlja i temperature. Nema upalu pluća i nema naznaka teških bolesti - rekla je. </p><p>Radi se o mlađem muškarcu te se očekuje da će brzo ozdraviti.</p><p>Dodala je i kako su prva dva pacijenta u dobrom stanju. </p><p>- Danas sam razgovarala s obojicom. Dobro su, zadovoljni su tretmanom. Nema pogoršanja i očekujemo da će kroz nekoliko dana sve biti u redu - rekla je i kazala da će se kroz noć očekuju rezultati ponovljenog testa djevojke jednog od njih.</p><p>Podsjetimo, prva dva zaražena pacijenta u Hrvatskoj su braća od kojih je jedan od njih prethodno bio na utakmici u Milanu. On je zaposlenik Ericssona Nikola Tesla, dok drugi brat radi u HEP-u. Dio radnika u obje tvrtke od danas je radio od kuće. </p><p><strong>POGLEDAJTE VIDEO: </strong></p><p><strong>POGLEDAJTE VIDEO:</strong></p><p> </p>